مكتبة برجام او مكتبة بيرجامون ، انشأها اتالوس الاول ملك برجام ( بيرجامون) فى القرن 2 قبل الميلاد ، و قامت بينها و بين مكتبة اسكندريه منافسه جامده على جمع الكتب و توظيف الامنا. كان فيها حوالى 200.000 مجلد ، و كانت بتستورد ورق البردى من مصر ، فلما اتمنع عنها ابتكرت الكتابه على رقايق الجلد ، و قلدتها فى كده كل المكتبات. بعد ما ولعت النار فى كتب مكتبة اسكندريه و ضيعت بتاع 700.000 لفافة بردى على ايد يوليوس قيصر فى الحرب السكندريه بيتقال ان ماركو انتونيو اخد كتب من مكتبة برجام و اهداها لكليوباترا السابعه.